Meksiletiini

Meksiletiini on lidokaiinin kaltainen lääkevalmiste, joka on alun perin kehitetty sydämen rytmihäiriöiden lääkkeeksi. Se on tehonnut erityisesti vaikeaan kammiolisälyöntisyyteen. Sillä on myös muita ominaisuuksia esimerkiksi hermokivun hoidossa. Suomessa valmistetta on aiemmin myyty reseptilääkkeenä nimellä Mexitil, mutta se on muuttunut välillä jopa erityisluvan vaativaksi.

Valmiste imeytyy suun kautta, mutta sitä on annettu myös injektioina. Maksa osallistuu lääkkeen metaboliaan, mutta varsinaisesti lääke poistuu elimistöstä munuaisten kautta virtsaan.

 Sivuvaikutukset 
Meksiletiinin sivuvaikutuksina on kuvattu pahoinvointia ja neurologisia oireita kuten silmänvärvettä ja kaksoiskuvia. Meksiletiini voi pahentaa parkinsonismin oireita.

 Lähteet 

 Aiheesta muualla 
Human Metabolome Database (HMDB): Mexiletine 
Kyoto Encyclopedia of Genes and Genomes (KEGG): Mexiletine 
ChemBlink: Mexiletine 

Luokka:Sydänlääkkeet
Luokka:Kipulääkkeet
Luokka:Natriumkanavan salpaajat